În ciuda celor prezentate de Alexandru Dimitriu, candidat USR la Primăria Sectorului 5, aflat la faţa locului, Poliţia Locală a precizat că a luat această măsură în urma unei dispoziţii administrative mai vechi, datată din anul 2023, mai arată comunicatul de presă al USR Bucureşti. Evident o dispoziţie de primar al Sectorului 5 din 2023 nu poate fi aplicată pentru o situaţie din 2024, mai cu seamă că aprobarea este dată de PMB.
"Primarul Piedone a instruit Poliţia Locală Sector 5 să ridice corturile USR, care au fost autorizate corespunzător. Astăzi, Poliţia Locală a început procedurile de demolare a corturilor, cu toate că acestea au fost autorizate de Primăria Generală şi autorizaţia a fost transmisă Primăriei pe 27 februarie 2024. Asistăm la un nou abuz tipic Piedone, PSD-PNL. Nu ne vom lăsa intimidaţi şi ne vom asigura că toţi cei implicaţi în acest lanţ infracţional vor răspunde în faţa legii penale", a declarat Alexandru Dimitriu, candidat USR la Primăria Sectorului 5, conform sursei citate.
loading...